કઈ કેટલાય દ્રશ્યોમાં પરાવર્તન’નો [ મિરર રિફ્લેક્શન ] બખૂબી પ્રયોગ થયો છે , સતત કઈ ને કઈ સામે પાર કશાકમાં ઝીલાતું રહ્યું છે ને તાગતું રહ્યું છે. આંખો ઠારતી વૃક્ષોની અલૌકિક હરિયાળી સંગે જયારે નિર્જીવ ઇમારતો સાયુજ્ય રચે છે ત્યારે કોલંબસ શહેર પણ એક પાત્ર તરીકે નિખરી ઉઠે છે. – જી હા , અમેરિકાના ઇન્ડિયાનાપોલીસ’ની દક્ષિણે આવેલ આ શહેર ખરેખરમાં ” હોમ ઓફ મોર્ડનિસ્ટ આર્ટ & આર્કિટેક્ચર ” કહેવાય છે , સાદા શબ્દોમાં કહું તો મોર્ડન આર્કિટેક્ચરનું મક્કા-મદીના ! અને જયારે બે વિષાદી વ્યક્તિત્વો એની સાંખે વહે છે ત્યારે વોક & ટોક’વાળા Richard Linklater [ બિલવ્ડ ‘બીફોર ટ્રાયોલોજી’ ફેઈમ ] અને ગયા વર્ષની જ કાવ્યાત્મક એવી પેટરસન’ના મિનિમલિઝ્મ વત્તા ઝેન મ્યુઝિકના મહારથી Jim Jarmusch‘ની છાંટ વર્તાય છે ~ અને કેમ ન હોય , આ મુવી બનાવનાર અજાયબ નામધારી એવા મૂળે કોરિયન Kogonada પર એમની અસર છે જ ! Kogonada એક પ્રખર વિડીયો એસેયીસ્ટ છે અને કઈ કેટલાય ધુરંધર પ્રોજેક્ટ્સમાં કામ કરી ચુક્યા છે અને આ પહેલી જ મૂવીથી તેમણે જબબર ધ્યાન ખેંચી અને ધરી બતાવ્યું છે ! અહિંયા તેઓએ ડિરેક્શન ઉપરાંત રાઇટિંગ અને એડિટિંગ’માં પણ હાથ અજમાવીને હેટ્રિક મારી છે. અહિંયા ઉદાસીની એ છાંટ’માં પણ કૈક દિવ્ય વાંછટ ભીંજવે છે , હિજરાતા પાત્રોની સંવેદના જાણે પરિસર ઝીલે છે [ ક્લાસિક સિનેમેટોગ્રાફી ~ Elisha Christian ] અને દૂર કૈક સુર રેલાય છે [ લિટરલી ડિવાઇન એન્ડ સૂફી સાઉન્ડટ્રેક – Hammock : મારુ ફેવરિટ – ‘ Meier ‘ ]